**ԵԶՐԱԿԱՑՈՒԹՅՈՒՆ**

**«ՆԱՆՄԱՆ» ՍՊԸ** **ԿՈՂՄԻՑ ՀՀ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՍԵՊՏԵՄԲԵՐԻ 17-Ի ԹԻՎ 1118-Ն ՈՐՈՇՄԱՆ ՇՐՋԱՆԱԿՆԵՐՈՒՄ ՆԵՐՄՈՒԾՄԱՆ ՄԱՔՍԱՏՈՒՐՔԻՑ ԱԶԱՏՄԱՆ ԱՐՏՈՆՈՒԹՅՈՒՆԻՑ ՕԳՏՎԵԼՈՒ ՄԱՍԻՆ ՆԵՐԿԱՅԱՑՎԱԾ ՀԱՅՏԻ ՎԵՐԱԲԵՐՅԱԼ**

Ղեկավարվելով Հայաստանի Հանրապետության կառավարության 2015 թվականի սեպտեմբերի 17-ի N1118-Ն որոշմամբ և հաշվի առնելով «Նանման» ՍՊԸ կողմից ՀՀ կառավարության 2015 թվականի սեպտեմբերի 17-ի №1118-Ն որոշման շրջանակներում մաքսատուրքերից ազատման արտոնությունից օգտվելու մասին ներկայացված հայտն, ինչպես նաև ՀՀ միջազգային տնտեսական ինտեգրման և բարեփոխումների նախարարությունից, ՀՀ ֆինանսների նախարարությունից և ՀՀ ԿԱ պետական եկամուտների կոմիտեից ստացված կարծիքները` «Նանման» ՍՊԸ կողմից գերակա ոլորտում իրականացվող ներդրումային ծրագրի շրջանակներում ներմուծվող տեխնոլոգիական սարքավորումները, դրանց բաղկացուցիչ ու համալրող մասերը, հումքը և նյութերը ներմուծման մաքսատուրքից ազատելու արտոնությունից օգտվելու համար ներկայացված հայտի վերաբերյալ ՀՀ էկոնոմիկայի նախարարությունը հայտնում է հետևյալը.

«Նանման» ՍՊԸ կողմից ներկայացվել են հետևյալ փաստաթղթերը`

1. Դիմում
2. Ներդրումային ծրագիր` համաձայն ՀՀ կառավարության 2015 թվականի սեպտեմբերի 17-ի №1118-Ն որոշման Հավելվածի N 1 ձևի
3. Տեխնոլոգիական սարքավորումների, դրանց բաղկացուցիչ ու համալրող մասերի և (կամ) հումքի ու նյութերի ցանկը և դրանց տեխնիկական բնութագիր` համաձայն ՀՀ կառավարության 2015 թվականի սեպտեմբերի 17-ի №1118-Ն որոշման Հավելվածի N 2 ձևի
4. Հայտարարություն՝ ներդրումային ծրագրի շրջանակներում ներմուծված (ներմուծվող) տեխնոլոգիական սարքավորումները, դրանց բաղկացուցիչ ու համալրող մասերը և (կամ) հումքն ու նյութերը բացառապես Հայաստանի Հանրապետության տարածքում օգտագործելու մասին` համաձայն ՀՀ կառավարության 2015 թվականի սեպտեմբերի 17-ի №1118-Ն որոշման Հավելվածի N 3 ձևի:

Հայաստանի Հանրա­պե­տության կառավարության 2014 թվականի մարտի 27-ի թիվ 442-Ն որոշմամբ հաստատված 2014-2025 թվականների հեռանկարային զարգացման ռազմավարական ծրագրի 168-րդ կետով արդյունաբերությունը հանդիսանում է գերակա ոլորտ: «Նանման» ՍՊԸ-ն գործում է թեթև արդյունաբերության բնագավառում, որն արդյունաբերության ենթաոլորտ է:

Ընկերությունն, որն իրականացնում է արտահագուստի արտադրություն, իր արտադրական գործունեությունն ապահովելու համար նախատեսում է Չինաստանից ներմուծել ջինսե գործվածք (դենիմ), որն ըստ ընկերության` ԵԱՏՄ անդամ երկրներում չի արտադրվում:

Ծրագրի շրջանակում նախատեսվում է իրականացնել շուրջ 13.5 մլն ՀՀ դրամի ներդրում և ստեղծել 3 նոր աշխատատեղ 78.000 ՀՀ դրամ միջին աշխատավարձով:

Հաշվի առնելով վերոգրյալը և ամփոփելով ՀՀ միջազգային տնտեսական ինտեգրման և բարեփոխումների նախարարությունից, ՀՀ ֆինանսների նախարարությունից և ՀՀ ԿԱ պետական եկամուտների կոմիտեից ստացված կարծիքները` նպատակահարմար ենք գտնում բավարարել «Նանման» ՍՊԸ կողմից ներկայացված հայտը, որը համապատասխանում է ՀՀ կառավարության 2015 թվականի սեպտեմբերի 17-ի թիվ 1118-Ն որոշմամբ սահմանված պահանջներին: